

**METODOLOGIE PRIVIND ORGANIZAREA ŞI DESFĂŞURAREA ADMITERII LA PROGRAMELE DE CONVERSIE PROFESIONALĂ A CADRELOR DIDACTICE DIN ÎNVĂŢĂMÂNTUL PREUNIVERSITAR PENTRU ANUL UNIVERSITAR 2025-2026**

**M 24**

**Aprobat Senat:**

**Conf. univ. dr. Claudia GILIA**

|  |  |  |  |  |  |  |  |
| --- | --- | --- | --- | --- | --- | --- | --- |
| Responsabilități | | Nume, prenume | | Funcția | | Semnătura | |
| Elaborat | | Conf. univ. dr. Gica PEHOIU | | Director DIDFC | |  | |
| Verificat | | Conf. univ. dr. Adrian ȚUȚUIANU  Conf. univ. dr. ing. Otilia NEDELCU | | Președinte Comisia pentru regulamente, metodologii și proceduri  Președinte Comisia pentru calitatea învățământului și cercetării | |  | |
| Avizat | | Conf. univ. dr. ing. Ioan-Corneliu SĂLIȘTEANU | | Rector | |  | |
| EDIŢIA: **4** | |  | | REVIZIA: 0 **1**  2 3 4 5 | |
|  | |  | |  | |
| Intră în vigoare începând cu data de:  Aprobat **HSU Nr. /** | | | | | |
|  | | | | | |
|  | | | | | |

**CAPITOLUL I**

**PREAMBUL**

Admiterea la programele de conversie profesională a cadrelor didactice din Învățământul preuniversitar în anul 2025 se face în conformitate cu următoarele acte normative:

* Legea învățământului superior nr 199/2023;
* Ordinul Ministerului Educației nr. 7877/20.12. 2024, publicat în M. Of. nr. 1331/31.12.2024, privind aprobarea Normelor metodologice de organizare și funcționare a programelor postuniversitare de conversie profesiponală a cadrelor didactice din învățământul preuniversitar;
* Ordinul Ministrului Educatiei nr. 7.386/2024 pentru aprobarea Profilului si standardelor profesionale ale cadrului didactic din învățământul preuniversitar, pe etape de carieră și pe niveluri de învățământ;
* Carta Universității „Valahia” din Târgoviște, ediția 2023, publicată 2024;
* Regulamentul de organizare și funcționare a Departamentului de Învățământ la Distanță și Formare Continuă al Universității „Valahia” din Târgoviște (2022).

**CAPITOLUL II**

**ORGANIZAREA Șl DESFĂȘURAREA ADMITERII**

**Art. 1. Programele de studii postuniversitare de conversie profesională**

1. La data intrării în vigoare a Ordinului nr. 7.877, privind aprobarea Normelor metodologice de organizare și funcționare a programelor postuniversitare de conversie profesională a cadrelor didactice din învățământul preuniversitar, publicat în M.Of. nr. 1331 din 31 decembrie 2024, Ordinul Ministrului Educației, Cercetării, Tineretului și Sportului nr. 6194/2012, cu modificările ulterioarre se abrogă.

1. Având la bază Ordinul Ministerului Educației nr. 7877/20.12.2024 - Programele de studii postuniversitare de conversie profesională, se adresează cadrelor didactice din învățământul preuniversitar, cu definitivare/licențiere în învățământ, titulare sau suplinitoare, absolvente cu diplomă de licență sau echivalentă, care doresc să dobândească o nouă specializare.
2. Programele de conversie profesională se desfășoară pe parcursul a 4 semestre, corespunzătoare acumulării unui număr de 120 de credite de studii transferabile.
3. La programele de conversie profesională se pot înscrie cadre didactice care doresc să dobândească o nouă specializare într-un alt domeniu fundamental decât cel în care au finalizat studiile universitare de licență și care activează în sistemul de învățământ preuniversitar până la momentul finalizării perioadei de înscriere.
4. La programele de conversie profesională se pot înscrie și absolvenții învățământului superior cu diploma de licență sau echivalentă incluși în Programul-pilot Teach for Romania în baza Protocolului de colaborare nr. 11.690/2023, încheiat între Ministerul Educatiei și Asociația Teach for Romania, încadrați în sistemul de învățământ preuniversitar cu statut de cadru didactic fără studii corespunzatoare postului.
5. Absolvenților programelor de conversie profesională, care au promovat inclusiv examenul de absolvire, li se eliberează, de către instituția de învățământ superior organizatoare, diploma de conversie profesională, însoțită de suplimentul la diplomă.
6. Diploma de conversie profesională conferă titularului dreptul de a ocupa posturi didactice/catedre în învățământul preuniversitar în concordanță cu noua specializare.
7. Cadrele didactice care finalizează programe de conversie profesională după finalizarea cu diplomă a ciclului I de studii universitare de licență se pot încadra numai în învățământul antepreșcolar, preșcolar, primar, gimnazial, profesional, pe catedre de pregătire-instruire practică, în palate/cluburi ale copiilor sau cluburi sportive școlare, după caz.
8. Cadrele didactice care finalizează programe de conversie profesională după finalizarea cu diploma de studii universitare de lungă durată sau cu diploma a ciclului II de studii universitare de master se pot încadra la orice nivel al învățământului preuniversitar, inclusiv în palate/cluburi ale copiilor și cluburi sportive școlare.
9. Definitivarea în învățământ și gradele didactice II și I obținute de către cadrele didactice se recunosc automat pentru orice specializare dobândită prin finalizarea unui program de conversie profesională.
10. Programele de conversie profesională pentru care Departamentul de Învățământ la Distanță și Formare Continuă (DIDFC) din cadrul Universității „Valahia” din Târgoviște organizează admitere în anul universitar 2025-2026 sunt:
    1. Pedagogia învățământului primar și preșcolar
    2. Educație fizică și sportivă
    3. Educație tehnologică
    4. Limba și literatura română
    5. Limbă și literatură engleză
11. Pentru formarea unei grupe la oricare dintre programele de conversie profesională, sunt necesare minimum 15 contracte de școlarizare încheiate pentru anul universitar respectiv.

**Art.2. Comisia de admitere** de la nivelul DIDFC este formată dintr-un președinte, secretar și

responsabil IT. Aceasta are următoarele atribuții:

1. Verificarea dosarelor de înscriere;
2. Ierarhizarea candidaților în funcție de media de admitere (media examenului de licență);
3. Afișarea rezultatelor finale.

**Art. 3. Asigurarea promovării admiterii**

În vederea admiterii la programele de conversie profesională, Departamentul de Comunicare, Imagine Instituțională și Relații Internaționale, precum și Serviciul Tehnologia informației, Digitalizare și Proiecte vor face vizibil pe pagina web a DIDFC și pe pagina web de admitere a universității, următoarele:

* + denumirea programelor la care se desfășoară admiterea;
  + forma de învățământ – IF;
  + durata programului de conversie - 4 semestre;
  + cifra de școlarizare (numărul minim de locuri ocupate și numărul maxim de locuri de admitere pentru care se poate organiza programul de studii);
  + criteriile de admitere;
  + documentele necesare înscrierii;
  + cuantumul taxei de înscriere;
  + cuantumul taxei de școlarizare aferente anului I de studii;
  + perioada de admitere și perioada de încheiere a contractelor de școlarizare.

**Art. 4. Criterii de admitere, cifra de școlarizare și calendarul admiterii**

(l) Admiterea la programele de studii de conversie profesională se face pe bază de dosar, criteriul de admitere fiind media examenului de licență (pondere 100%). Admiterea la programele de conversie se va realiza conform criteriilor de admitere și departajare, în limita locurilor pentru care se organizează concursul de admitere și în raport cu cifra de școlarizare aprobată.

(2) Criteriile de departajare sunt:

- media anilor de studiu pentru programul de licență (criteriul 1);

- media examenului de bacalaureat (criteriul 2).

(3) Calendarul admiterii este cel aprobat de conducerea UVT, fiind precizat în anexa la această metodologie (Anexa 1).

**Art. 5.** **Cuantumul taxelor de înscriere**, respectiv de studii, este aprobat de către Senatul Universității "Valahia" din Târgoviște, cu avizul Consiliului de Administrație.

(l) Taxa de înscriere se restituie la cerere, doar în situația în care programul nu se organizează din cauza neîntrunirii numărului minim de candidați.

**Art. 6. Desfășurarea admiterii și documentele necesare**

1. Admiterea la programele de studii de conversie profesională se face exclusiv on-line, candidații încărcând în platforma universității documentele necesare, precizate la alineatul următor.
2. Fiecare candidat își va realiza un cont on-line pe platforma de admitere, utilizând o adresă de mail validă, urmând a completa pas cu pas câmpurile solicitate de platformă. Inexistența unei adrese de mail nu permite candidatului înscrierea.
3. Odată cu finalizarea întregului proces de admitere va fi generată o fișă de înscriere, ce reprezintă unul dintre documentele existente în dosarul viitorului cursant.
4. Documentele încărcate pe platforma on-line de admitere a universității vor fi scanate sau fotografiate într-un format lizibil, astfel încât să fie vizibile datele solicitate. Documentele care prezintă mai multe pagini vor fi scanate sau fotografiate într-un singur fișier, și doar astfel vor fi încărcate pe platformă.
5. După afișarea rezultatelor, candidații declarați admiși vor încheia contractul de școlarizare cu taxă a studiilor, moment în care vor aduce fie documentele încărcate pe platforma de admitere în original, fie copii legalizate/certificate la DIDFC, în baza documentelor originale ale acestora.
6. ***Documentele necesare înscrierii sunt următoarele*:**

* diploma de licență ;
* suplimentul la diploma de licență sau foaia matricolă atașată diplomei de licență, după caz;
* diploma de bacalaureat sau echivalentă cu aceasta, recunoscută de Ministerul Educației și Cercetării;
* adeverință eliberată de o unitate de învățământ preuniversitar care atestă că solicitantul este încadrat în anul școlar respectiv, postul/catedra ocupată, statutul acestuia (titular/suplinitor), precum și informații referitoare la acordarea definitivării în învățământ, respectiv a gradului didactic, după caz**;**
* pentru candidații care activează în învățământul preuniversitar în unități private, adeverința va conține actul normativ prin care unitatea a fost acreditată să funcționeze.

La încheierea contractului de școlarizare (după afișarea rezultatelor), adeverința va fi adusă în original.

* copie după cartea de identitate (care atestă domiciliul în România);
* certificat de naștere;
* certificatul de căsătorie sau documentul care atestă schimbarea numelui;
* adeverință medicală tip, eliberată recent (cel mai târziu cu o lună înainte de momentul înscrierii), care să menționeze expres dacă persoana candidată este sau nu este în evidență cu boli psihice (se va evidenția codul bolii, dacă este cazul) și cronice și care sunt acestea, dacă este cazul.
* Candidații la programul de conversie profesională „*Educație fizică și sportivă*” vor prezenta la înscriere adeverința eliberată de medicul de familie în care apare expres mențiunea - "nu este înregistrat cu boli cronice, infecto-contagioase și neuropsihice", alături de indicația ”apt pentru efort fizic" și de rezultatul și interpretarea examenului EKG, din care să rezulte aptitudinea pentru efort fizic specifică specializării.
* dovada achitării taxei de înscriere;
* fișa de înscriere (formular tip online pe platforma de înscriere a universității).

**Art. 7. Rezultatele finale ale admiterii.**

Clasamentul candidaților se realizează în ordinea descrescătoare a mediilor de licență și în limita cifrei de școlarizare.

**Art. 8. Calitatea de cursant**.

(l) Calitatea de cursant se dobândește doar după încheierea contractului de finanțare a studiilor, în perioada menționată în calendarul de admitere. (Anexa 1).

(2) Candidații declarați admiși în baza rezultatelor admiterii sunt înmatriculați prin Decizia Rectorului universității.

**CAPITOLUL III**

**DISPOZIȚII FNALE**

**Art. 9. Durata de valabilitate a metodologiei.**

Prezenta metodologie este valabilă pentru desfășurarea admiterii la programele de conversie profesională din cadrul DIDFC în anul universitar 2025-2026.

**Art. 10. Intrarea în vigoare a metodologiei.**

Prezenta Metodologie a fost avizată de către Consiliul de Administrație al UVT în data de ……,și aprobată de către Senatul UVT în data de ….…, intrând în vigoare de la data aprobării acesteia.**Anexa 1**

**CALENDARUL CONCURSULUI DE ADMITERE LA PROGRAMELE DE CONVERSIE PROFESIONALA A CADRELOR DIDACTICE DIN ÎNVATAMANTUL PREUNIVERSITAR**

**PENTRU ANUL UNIVERSITAR 2025-2026**

Concursul de admitere la programele de conversie profesională a cadrelor didactice din învățământul preuniversitar se va desfășura după următorul calendar:

* 7 iulie - 15 septembrie - înscrieri on-line
* 16 septembrie - afișarea rezultatelor
* 17 -19 septembrie - încheierea contractelor pentru candidații declarați admiși
* 23 septembrie - afișarea rezultatelor intermediare pentru sesiunea septembrie
* 24 - 25 septembrie - încheierea contractelor pentru candidații aflați pe listele de așteptare
* 26 septembrie - afișare liste finale admitere

Orar zilnic: 08.00 -16.00 (de luni până vineri) .